**DĖL ŠILALĖS RAJONO SAVIVALDYBĖS SMULKIOJO IR VIDUTINIO VERSLO PLĖTROS PROGRAMOS FINANSINĖS PARAMOS TEIKIMO SUTARČIŲ FORMŲ**

**TVIRTINIMO**

2020 m. liepos 23 d. Nr. DĮV-688

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 18 straipsnio 1 dalimi, Šilalės rajono savivaldybės smulkiojo ir vidutinio verslo plėtros programos aprašo, patvirtinto 2020 m. kovo 13 d. sprendimu Nr. T1-88 „Dėl Šilalės rajono savivaldybės smulkiojo ir vidutinio verslo plėtros programos aprašo“, 25 punktu, atsižvelgdamas į Šilalės rajono savivaldybės Smulkiojo ir vidutinio verslo plėtros programos vertinimo komisijos 2020 m. liepos 14 d. protokolą Nr. T19-23(11.1):

1. T v i r t i n u pridedamas:

1.1. Finansinės paramos darbo vietai steigti sutarties formą;

1.2. Finansinės paramos teikimo sutarties formą.

2. P r i p a ž į s t u netekusiu galios Šilalės rajono savivaldybės administracijos direktoriaus 2017 m. birželio 27 d. įsakymą Nr. DĮV-861 „Dėl Šilalės rajono savivaldybės smulkiojo ir vidutinio verslo plėtros programos finansinės paramos teikimo sutarties formos tvirtinimo“.

2. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius Valdemaras Jasevičius